তারিক আনাম খান
তারিক আনাম খান (জন্ম: ১০ মে ১৯৫৩) একজন বাংলাদেশী অভিনেতা, পরিচালক, লেখক এবং থিয়েটার, টেলিভিশন ও চলচ্চিত্রে প্রযোজক। তিনি ২০১৪ সালে দেশা: দ্য লিডার চলচ্চিত্রের জন্য শ্রেষ্ঠ খলচরিত্রে অভিনয়শিল্পী বিভাগে এবং ২০১৯ সালে আবার বসন্ত চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। তিনি বিশিষ্ট বাংলাদেশী নাট্যদল নাট্যকেন্দ্রের প্রতিষ্ঠাতা সদস্য এবং নেতা, যেখানে তিনি প্রধান সচিবের পদে অধিষ্ঠিত। এছাড়া তিনি ১৯৭১ সালে বাংলাদেশের স্বাধীনতা যুদ্ধে একজন মুক্তিযোদ্ধা ছিলেন।